રાજકોટ, તા. ૧૪ :. સમસ્ત બ્રહ્મસમાજ-રાજકોટ દ્વારા આયોજીત ઓપન સૌરાષ્ટ્ર ટેનિસ ક્રિકેટ ટૂર્નામેન્ટ-૨૦૧૮નું આયોજન કરવામાં આવ્યુ હતું. જેમાં વિવિધ શહેરોમાંથી કુલ ૨૪ ટીમોએ ભાગ લીધેલ. ટૂર્નામેન્ટનો પ્રારંભ ૨૧ જાન્યુઆરીથી શરૂ કરી અને છેલ્લા પાંચ રવિવારથી લીગ મેચો રમાય રહી છે. આગામી ૧૮ને રવિવારના સવારે ચાર ટીમો વચ્ચે સેમી ફાઈનલ અને બપોરે ૩ કલાકે બે ટીમો વચ્ચે ફાઈનલ મેચ રમાશે. જેમા સેમી ફાઈનલમાં પ્રવેશેલ ચારેય ટીમોને આઈ.પી.એલ.ની જેમ વિવિધ રંગના પોશાક આપવામાં આવશે. સેમી ફાઈનલમાં પ્રવેશ ચાર ટીમોમાં (૧) મુરલીધર ઈલેવન (૨) ભૂદેવ ઈલેવન (૩) દ્વારકેશ ઈલેવન (જામનગર) (૪) ભૂદેવ સેવા સમિતિ ઈલેવનનો સમાવેશ થાય છે.